**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

 **PROCES - VERBAL**

 **Încheiat azi 12.07.2022 cu ocazia şedinţei extraordinare a**

**Consiliului Local al Municipiului Timişoara**

**Preşedinte de şedinţă –D-na ROXANA ILIESCU**

**Din cei de 27 de consilieri au fost prezenţi 24**

**Au absentat: Dan Diaconu, Simion Mosiu si Ana Munteanu**

**Din partea executivului participă: domnul primar Dominic Fritz, domnul viceprimar Tabără Amânar Cosmin Gabriel, domnul viceprimar Ruben Lațcău și domnul Secretar General Caius Suli;**

 **Anexă**

 **La Dispoziția nr. 1835**

 **Din data de 08.07.2022**

1. Aprobarea Proceselor Verbale ale ședințelor Consiliului Local al Municipiului Timișoara din data de 16.06.2022și21.06.2022.
2. Proiect de hotărâre privind aprobarea dobândirii de către Municipiul Timişoara a imobilelor-teren înscrise în CF nr. 430695 Timișoara, nr. cad. A1227/5/6/1/3, CF nr. 430673 Timișoara, nr. cad. Cc 1127/5/7/3, CF nr. 430659 Timișoara, nr. cad. A1227/5/4/1/3, CF nr. 430669 Timișoara, nr. cad. DE1221/3, CF nr. 429296 Timișoara, nr. cad. A1227/5/3/1/3, CF nr. 430716 Timișoara, nr. cad. A1227/5/5/1/3, CF nr. 430662 Timișoara, nr. cad. A1227/1/4/2/1/1/4, CF nr. 430687 Timișoara, nr. cad. A1227/1/4/1/3 și CF nr. 430642 Timișoara, nr. cad. CC1227/5/2/1/1/1/1/1/1 ce fac obiectul renunţării la dreptul de proprietate de către Societatea Imobiliara B.A.C S.R.L și trecerea imobilelor respective din domeniul privat al Municipiului Timișoara în domeniul public al Municipiului Timișoara cu destinația de teren intravilan pentru drum și spații verzi.
3. Proiect de hotărâre privind aprobarea Regulamentului privind gestionarea deseurilor din construcții și demolări în Municipiul Timișoara.
4. Proiect de hotărâre privind atestarea apartenenței la domeniul public al Municipiului Timișoara a imobilelor prevăzute în Anexă.
5. Proiect de hotărâre privind trecerea din domeniul public al municipiului Timişoara, în domeniul privat al municipiului Timişoara a cotei de 67/2234 din terenul aferent imobilului cu destinaţia de locuinţă, situat în Timişoara, Calea Șagului, nr. 86 înscris în CF nr. 417812 Timişoara, nr.top. 639-641/1/6/1/2/2.
6. Proiect de hotărâre privind acordarea dreptului de uz și servitute cãtre DELGAZ-GRID S.A. pentru terenul aferent stației de protecție catodicã, înscris în CF 431639 și CF 424319 Timișoara, proprietatea Municipiului Timișoara-domeniu public.
7. Proiect de hotărâre privind prelungirea pe o perioadă de 5 ani a contractului de închiriere nr. 133/11.09.1998, pentru spațiul situat în Timișoara, str. C. Negruzzi nr.1, încheiat cu Biblioteca Județeană ”Sorin Titel”.
8. Proiect de hotărâre privind aprobarea modificării prin act adițional a Contractului de concesiune nr.1 din 11.01.2008 încheiat între Municipiul Timișoara și societatea Aurora S.R.L.
9. Proiect de hotărâre privind prelungirea pe o perioadă de 2 ani a contractului de închiriere nr. 1447/18.12.2003, pentru spațiul situat în Timișoara, P-ța Gheorghe Domășneanu, nr. 1, încheiat cu Societatea Apothecaria SRL.
10. Proiect de hotărâre privind completarea și modificarea Anexei 4 la contractul de delegare a gestiunii serviciului public de alimentare cu energie termică în sistem centralizat din Municipiului Timișoara.
11. Proiect de hotărâre privind completarea anexei nr V la contractul de delegare a gestiunii serviciilor publice de alimentare cu apă şi canalizare nr. 932 din 19.01.2010 cu mijloace fixe reprezentând racorduri,branşamente sau alte lucrări la sistemele de alimentare cu apă si canalizare și transmiterea spre administrare și exploatare către operatorul regional AQUATIM SA.
12. Proiect de hotărâre privind neexercitarea dreptului de preemțiune din partea Consiliului Local al Municipiului Timișoara, la intenția de înstrãinare a ap.SAD1, aferent imobilului cu adresa în Timișoara, strada Lucian Blaga nr.1, etaj parter, identificat cu C.F nr.404519-C1-U38 Timișoara, nr.cadastral 404519-C1-U38, la prețul de 70.000 euro.
13. Proiect de hotărâre privind împuternicirea Comisiei de Negociere cu Terții a Consiliului Local al Municipiului Timișoara în vederea efectuãrii unui schimb sau cumpãrãrii imobilului situat în str. Inocențiu Klein nr. 25-27.
14. Proiect de hotărâre privind aprobarea rezervei de implementare destinată reechilibrării contractului de execuție lucrări nr.109/20.12.2021 aferent proiectului ”Modernizare terase circulabile existente, montare termosistem pe fațade și extindere Școală generală nr. 30 din Timișoara, corp A, B, C cu 2 corpuri D și E în regim D+P+2E” cod SMIS2014+:121023
15. Proiect de hotărâre privind aprobarea încheierii unui Acord de colaborare între Municipiul Timișoara și Asociația ECOTIC în vederea colectării deșeurilor de echipamente electrice și electronice (DEEE).
16. Proiect de hotărâre privind aprobarea ”Regulamentul privind stabilirea măsurilor de protecția mediului în timpul executării lucrărilor de construcții în Municipiul Timișoara”.
17. Proiect de hotărâre privind aprobarea Planului Urbanistic de Detaliu „Construire casa in regim de inaltime (S)+P+1E, cu garaj si imprejmuire”, str. Intrarea Campiei (Milos Crnjanski nr. 37.C), identificat prin CF 447330, Timişoara
18. Proiect de hotărâre privind aprobarea Planului Urbanistic Zonal ”Zonă servicii și depozitare”, extravilan Timișoara, strada Ioan Slavici FN, CF440056, nr.cad.440056(nr.cad.vechi A1290/3/1)
19. Adresa nr. SC2021 – 5111/28.06.2022 a Direcției Patrimoniu privind anularea Hotărârii Consiliului Local nr. 54/07.02.2020 ca urmare a Sentinței Civilă nr. 441/PI2021 din 21.04.2021 a Tribunalului Timiș.

Proiectele de hotărâre înscrise pe Proiectul ordinii de zi, cu excepția pct. 3 și 16, au fost inițiate de Primarul Municipiului Timișoara – domnul Dominic Fritz, și au fost trimise spre avizare comisiilor pe domenii de specialitate ale Consiliului Local al Municipiului Timișoara.

Proiectul de hotărâre de la pct.3 a fost inițiat de doamna consilier Aida Szilagyi și proiectul de hotărâre de la pct.16 a fost inițiat de doamna consilier Rodica Militaru și domnul consilier Răzvan Negrișanu.

**D-NA ILIESCU:**  Bună ziua! Sunt prezenți 20 de consilieri locali. Am să încep cu anexa la ordinea de zi. Am să-i dau citire și apoi am să o supun la vot:

**ANEXĂ LA PROIECTUL ORDINII DE ZI DIN DATA DE 12.07.2022**

1. Proiect de hotărâre privind darea în administrare a imobilului din Timișoara, str. C. Porumbescu și P-ța N. Bălcescu, nr.7-8 și nr.2 – Cinema Victoria, către Centrul de Proiecte al Municipiului Timișoara pentru operioadă de 5 ani și încheierea contractului de administrare.
2. Proiect de hotărâre privind aprobarea documentației tehnico-economice-faza D.A.L.I., pentru obiectivul ”DALI+PT Reabilitare Galeria de Artă”, Calea Alexandru Ioan Cuza, nr.2, Timișoara, Timiș.
3. Proiect de hotărâre privind aprobarea Planului de selecţie – componenta integrală, a Profilului personalizat al membrilor Consiliului de Administraţie și a Profilului Consiliului de Administrație pentru Societatea de Transport Public Timișoara S.A.
4. Proiect de hotărâre privind aprobarea depunerii proiectului „Timișoara Capitală Europeană a Culturii: Memorialul Revoluției-decembrie 1989”, a descrierii sumare a investiției propuse prin proiect, precum şi a cheltuielilor legate de proiect în vederea finanțării prin Planul Național Redresare și Reziliență 2020-2026, Componenta C11-Turism și Cultură, Investiția I2.
5. Proiect de hotărâre privind încetarea prin reziliere a Contractului de finanțare dintre Municipiul Timișoara și Ministerul Culturii pentru obiectivele de investiții prevăzute în anexa Ordonanței de Urgență nr.42 din 12 iunie 2019 completată prin Legea nr.198 din 7 noiembrie 2019 pentru aprobarea Ordonanței de Urgență nr.42/2019 privind stabilirea unor măsuri financiare pentru susținerea desfășurării Programului cultural național ”Timișoara – Capitală Europeană a Culturii în anul 2021”.
6. Proiect de hotărâre privind modificarea componenței Comisiei de selecţie pentru evaluarea/selecţia membrilor consiliilor de administraţie ale întreprinderilor publice la care Municipiul Timişoara are calitatea de autoritate publică tutelară, stabilită prin Hotărârea Consiliului Local nr. 64/2021.

**D-NA ILIESCU:** Supun la vot această *anexă* la proiectul ordinii de zi.

* 22 voturi pentru
* 1 abținere.

Supun la vot Ordinea de zi cu tot cu anexa.

* 22 voturi pentru

**PUNCTUL 1 AL ORDINII DE ZI**

**Aprobarea Proceselor Verbale ale ședințelor Consiliului Local al Municipiului Timișoara din data de 16.06.2022 și 21.06.2022.**

**D-NA ILIESCU:** Deschid procedura de vot:

* 19 voturi pentru.

**PUNCTUL 2 AL ORDINII DE ZI**

**Proiect de hotărâre privind aprobarea dobândirii de către Municipiul Timişoara a imobilelor-teren înscrise în CF nr. 430695 Timișoara, nr. cad. A1227/5/6/1/3, CF nr. 430673 Timișoara, nr. cad. Cc 1127/5/7/3, CF nr. 430659 Timișoara, nr. cad. A1227/5/4/1/3, CF nr. 430669 Timișoara, nr. cad. DE1221/3, CF nr. 429296 Timișoara, nr. cad. A1227/5/3/1/3, CF nr. 430716 Timișoara, nr. cad. A1227/5/5/1/3, CF nr. 430662 Timișoara, nr. cad. A1227/1/4/2/1/1/4, CF nr. 430687 Timișoara, nr. cad. A1227/1/4/1/3 și CF nr. 430642 Timișoara, nr. cad. CC1227/5/2/1/1/1/1/1/1 ce fac obiectul renunţării la dreptul de proprietate de către Societatea Imobiliara B.A.C S.R.L și trecerea imobilelor respective din domeniul privat al Municipiului Timișoara în domeniul public al Municipiului Timișoara cu destinația de teren intravilan pentru drum și spații verzi.**

**D-NA ILIESCU:** Deschid procedura de vot:

* 23 voturi pentru.

**PUNCTUL 3 AL ORDINII DE ZI**

**Proiect de hotărâre privind aprobarea Regulamentului privind gestionarea deseurilor din construcții și demolări în Municipiul Timișoara.**

**Dl. NEGRIȘANU:** Proiectul a fost supus la vot în plenul de data trecută, împreună cu un set de amendamente, am discutat cu dl. Șuli legat de modul în care se va vota proiectul și în prima faza ar trebui supuse la vot amendamentele așa cum au fost enunțate data trecută. Între timp ele au fost încărcate pe Drive sub forma consolidată a proiectului care conține toate amendamentele care s-au votat data trecută și au fost aprobate, iar ulterior votului amendamentelor, ar trebui votat proiectul în întregime. Între cele două proiecte la care au fost disensiuni, s-au eliminat zonele de suprapuneri și acum nu ar trebui să mai fie nicio obiecție.

**Dna. SZILAGIY**: Este inițiativa mea de modificare a acestui regulamentprivind gestionarea deseurilor din construcții și demolări, am lucrat din Ianuarie cu compartimentul de specialitate pentru acest regulament, a fost o dezbatere publică în care am discutat și au fost îmbunătățiri cu dna. Iliescu. Am așteptat sugestii și de la alți consilieri și de la grupul țintă- firmele de construcții, tot ce am primit și ce s-a sugerat am înglobat în proiect. E un proiect care a existat încă din 2020 deci și administrația trecută a simțit nevoia de a reglementa acest domeniu, ceea ce face acest nou regulament este să clarifice anumite aspecte despre modul în care se declară gestionarea acestor deșeuri. Principala problemă era modul de întocmire a planurilor de gestionare a deșeurilor. Cumva pe genunchi fără să dea informații clare și fără a avea posibilitatea după aceea să urmărim ce se întâmplă cu aceste deșeuri după ce s-a declarat în planul de gestionare. Proiectul vine să solicite și un raport final asupra modului în care au fost gestionate aceste deșeuri, împreună cu documentele justificative necesare. Vă rog să votați acest proiect pentru că problema deșeurilor de construcții este una uriașă pentru oraș. Acest proiect nu o va rezolva, dar e un început prin care putem controla mai bine aceste aspecte absolut necesare, să mergem înainte, să construim o posibilitate și o infrastructură de valorificare a acestor deșeuri să impulsionăm reutilizarea lor prin proiectele tehnice în special în proiectele publice și să creăm această mentalitate a reutilizării acestor deșeuri pentru că ele sunt valoroase, înglobează materiale valoroase și e nevoie să le valorificăm în loc să schimbăm relieful în jurul orașului cu acestea. Sper să votați acest proiect.

**D-NA ILIESCU:** Amendamentele sunt postate pe Drive și la compartimentul tehnic prin urmare solicit colegilor să deschidă votul pentru amendamente apoi votăm proiectul în întregime. Supun la vot amendamentele:

* 17 Voturi pentru.

Supun la vot proiectul cu amendamente:

* 19 Voturi pentru
* 1 abținere.

**PUNCTUL 4 AL ORDINII DE ZI**

**Proiect de hotărâre privind atestarea apartenenței la domeniul public al Municipiului Timișoara a imobilelor prevăzute în Anexă**.

**D-NA ILIESCU:** Supun la vot proiectul:

-20 Voturi pentru

- 1 abținere.

 **PUNCTUL 5 AL ORDINII DE ZI**

**Proiect de hotărâre privind trecerea din domeniul public al municipiului Timişoara, în domeniul privat al municipiului Timişoara a cotei de 67/2234 din terenul aferent imobilului cu destinaţia de locuinţă, situat în Timişoara, Calea Șagului, nr. 86 înscris în CF nr. 417812 Timişoara, nr.top. 639-641/1/6/1/2/2**

**D-NA ILIESCU:** Supun la vot proiectul:

* 20 Voturi pentru.

**PUNCTUL 6 AL ORDINII DE ZI**

**Proiect de hotărâre privind acordarea dreptului de uz și servitute cãtre DELGAZ-GRID S.A. pentru terenul aferent stației de protecție catodicã, înscris în CF 431639 și CF 424319 Timișoara, proprietatea Municipiului Timișoara-domeniu public.**

**D-NA ILIESCU:** Supun la vot proiectul:

* 21 Voturi pentru.

**PUNCTUL 7 AL ORDINII DE ZI**

**Proiect de hotărâre privind prelungirea pe o perioadă de 5 ani a contractului de închiriere nr. 133/11.09.1998, pentru spațiul situat în Timișoara, str. C. Negruzzi nr.1, încheiat cu Biblioteca Județeană ”Sorin Titel”.**

**D-NA ILIESCU:** Supun la vot proiectul: 23 Voturi pentru.

**PUNCTUL 8 AL ORDINII DE ZI**

**Proiect de hotărâre privind aprobarea modificării prin act adițional a Contractului de concesiune nr.1 din 11.01.2008 încheiat între Municipiul Timișoara și societatea Aurora S.R.L**.

**Dna. ROMOCEAN**: În proiect e o eroare materială, la art.3 suprafața corectă este de 5498 mp. nu 5598 mp. cum apare scris. Aveți CF –ul atașat ca să vedeți suprafața corectă.

**Dna. ILIESCU**: S-a consemnat. Supun la vot proiectul:

-21voturi pentru

**PUNCTUL 9 AL ORDINII DE ZI**

**Proiect de hotărâre privind prelungirea pe o perioadă de 2 ani a contractului de închiriere nr. 1447/18.12.2003, pentru spațiul situat în Timișoara, P-ța Gheorghe Domășneanu, nr. 1, încheiat cu Societatea Apothecaria SRL.**

**Dna. ROMOCEAN**: Este o scăpare și aici, în proiect nu e trecut prețul contractului. Am văzut că în Comisia SAD s-a decis prelungirea la prețul de 4 euro/mp. Din punctul meu de vedere nu ar fi de competența nici a consiliului local nici a comisiei deciderea prețului la care se închiriază acest spațiu. Am un *amendament prin care prețul contractului să fie stabilit în baza unui raport de evaluare a prețului pieței pentru spațiul respectiv*.

**Dna. ILIESCU**: Supun la vot amendamentul**:**

* 21 voturi pentru

Supun la vot proiectul:

* **23** voturi pentru

**PUNCTUL 10 AL ORDINII DE ZI**

**Proiect de hotărâre privind completarea și modificarea Anexei 4 la contractul de delegare a gestiunii serviciului public de alimentare cu energie termică în sistem centralizat din Municipiului Timișoara**

**D-NA ILIESCU:**  Deschid procedura de vot:

* 21 voturi pentru

**PUNCTUL 11 AL ORDINII DE ZI**

**Proiect de hotărâre privind completarea anexei nr V la contractul de delegare a gestiunii serviciilor publice de alimentare cu apă şi canalizare nr. 932 din 19.01.2010 cu mijloace fixe reprezentând racorduri,branşamente sau alte lucrări la sistemele de alimentare cu apă si canalizare și transmiterea spre administrare și exploatare către operatorul regional AQUATIM SA**

**D-NA ILIESCU:**  Deschid procedura de vot:

* 23 voturi pentru

**PUNCTUL 12 AL ORDINII DE ZI**

**Proiect de hotărâre privind neexercitarea dreptului de preemțiune din partea Consiliului Local al Municipiului Timișoara, la intenția de înstrãinare a ap.SAD1, aferent imobilului cu adresa în Timișoara, strada Lucian Blaga nr.1, etaj parter, identificat cu C.F nr.404519-C1-U38 Timișoara, nr.cadastral 404519-C1-U38, la prețul de 70.000 euro**

**D-NA ILIESCU:**  Deschid procedura de vot:

20 voturi pentru

**PUNCTUL 13 AL ORDINII DE ZI**

**Proiect de hotărâre privind împuternicirea Comisiei de Negociere cu Terții a Consiliului Local al Municipiului Timișoara în vederea efectuãrii unui schimb sau cumpãrãrii imobilului situat în str. Inocențiu Klein nr. 25-27**

**D-NA ILIESCU:**  Deschid procedura de vot:

* 21 voturi pentru

**PUNCTUL 14 AL ORDINII DE ZI**

**Proiect de hotărâre privind aprobarea rezervei de implementare destinată reechilibrării contractului de execuție lucrări nr.109/20.12.2021 aferent proiectului ”Modernizare terase circulabile existente, montare termosistem pe fațade și extindere Școală generală nr. 30 din Timișoara, corp A, B, C cu 2 corpuri D și E în regim D+P+2E” cod SMIS2014+:121023**

**D-NA ILIESCU:**  Deschid procedura de vot:

* 22 voturi pentru

**PUNCTUL 15 AL ORDINII DE ZI**

**Proiect de hotărâre privind aprobarea încheierii unui Acord de colaborare între Municipiul Timișoara și Asociația ECOTIC în vederea colectării deșeurilor de echipamente electrice și electronice (DEEE)**

**D-NA ILIESCU:**  Deschid procedura de vot:

* 20 voturi pentru

**PUNCTUL 16 AL ORDINII DE ZI**

**Proiect de hotărâre privind aprobarea ”Regulamentul privind stabilirea măsurilor de protecția mediului în timpul executării lucrărilor de construcții în Municipiul Timișoara”**

**DL. NEGRIȘANU:** Vreau doar să precizez că și în cazul acestui proiect, ca și în cazul proiectului anterior al doamnei Aida, există pe drive forma consolidată cu toate amendamentele și votul ar trebui să curgă tot așa, în două etape. În prima etapă un vot pe toate amendamentele, sunt cele pe care le-am agreat data trecută și apoi proiectul în integralitatea lui.

**D-NA ILIESCU:**  Deschid procedura de vot pentru amendamentele în forma transmisă.

* 19 voturi pentru

Deschid procedura de vot pntru proiectul de hotărâre cu tot cu amendamente:

* 20 voturi pentru

**PUNCTUL 17 AL ORDINII DE ZI**

**Proiect de hotărâre privind aprobarea Planului Urbanistic de Detaliu „Construire casa in regim de inaltime (S)+P+1E, cu garaj si imprejmuire”, str. Intrarea Campiei (Milos Crnjanski nr. 37.C), identificat prin CF 447330, Timişoara**

**D-NA ILIESCU:**  Deschid procedura de vot:

20 voturi pentru

**PUNCTUL 18 AL ORDINII DE ZI**

**Proiect de hotărâre privind aprobarea Planului Urbanistic Zonal ”Zonă servicii și depozitare”, extravilan Timișoara, strada Ioan Slavici FN, CF440056, nr.cad.440056 (nr.cad.vechi A1290/3/1)**

**D-NA ILIESCU:**  Deschid procedura de vot:

* 20 voturi pentru

**PUNCTUL 19 AL ORDINII DE ZI**

**Adresa nr. SC2021 – 5111/28.06.2022 a Direcției Patrimoniu privind anularea Hotărârii Consiliului Local nr. 54/07.02.2020 ca urmare a Sentinței Civilă nr. 441/PI2021 din 21.04.2021 a Tribunalului Timiș**

**D-NA ILIESCU:**  O luăm la cunoștință.

**PUNCTUL 1 ANEXĂ LA ORDINEA DE ZI**

**Proiect de hotărâre privind darea în administrare a imobilului din Timișoara, str. C. Porumbescu și P-ța N. Bălcescu, nr.7-8 și nr.2 – Cinema Victoria, către Centrul de Proiecte al Municipiului Timișoara pentru operioadă de 5 ani și încheierea contractului de administrare**

**D-NA ILIESCU:**  Deschid procedura de vot:

* 18 voturi pentru
* 1 abținere

 **PUNCTUL 2 ANEXĂ LA ORDINEA DE ZI**

**Proiect de hotărâre privind aprobarea documentației tehnico-economice-faza D.A.L.I., pentru obiectivul ”DALI+PT Reabilitare Galeria de Artă”, Calea Alexandru Ioan Cuza, nr.2, Timișoara, Timiș**

**DL. STANA:**  Mă bucur foarte mult că se face acest proiect și profit de faptul că sunt mai mulți membri din administrație aici, inclusiv d-na Sanda Greblă. Știu că există un plan și sper că vom continua cu acel plan legat de Galeria Helios, mai ales că există un proiect al d-lui Radu Mihăilescu care se dorește a fi donat. Cred că ar fi de asemenea de interes pentru viitorul orașului pentru Capitala Europeană și pentru anii care vor veni după. Repet, felicit administrația că am ajuns cu acest proiect în acest stadiu și ar fi grozav să continuăm și cu Galeria Helios, dacă se poate.

**D-NA ILIESCU:** Deschid procedura de vot:

* 22 voturi pentru

**PUNCTUL 3 ANEXĂ LA ORDINEA DE ZI**

**Proiect de hotărâre privind aprobarea Planului de selecţie – componenta integrală, a Profilului personalizat al membrilor Consiliului de Administraţie și a Profilului Consiliului de Administrație pentru Societatea de Transport Public Timișoara S.A**

**D-NA ILIESCU:** Deschid procedura de vot:

* 20 voturi pentru

**PUNCTUL 4 ANEXĂ LA ORDINEA DE ZI**

**Proiect de hotărâre privind aprobarea depunerii proiectului „Timișoara Capitală Europeană a Culturii: Memorialul Revoluției-decembrie 1989”, a descrierii sumare a investiției propuse prin proiect, precum şi a cheltuielilor legate de proiect în vederea finanțării prin Planul Național Redresare și Reziliență 2020-2026, Componenta C11-Turism și Cultură, Investiția I2**

**DL. CĂLDĂRARU:**  Doresc o modificare la ceea ce înseamnă acest proiect și anume, denumirea lui, ca titlu. Se spune ”Memorialul Revoluției-decembrie 1989” și eu doresc să fac un amendament ca acest titlu să se modifice și să se cheme ”Memorialul Revoluției anticomuniste din Timișoara-decembrie 1989”.

**DL. LAȚCĂU:**  Eu vaș ruga, d-le Căldăraru, cu tot respectul să nu faceți acest amendament și îi rog și pe ceilalți colegi să nu îl voteze în cazul în care dl. Căldăraru nu îl retrage, nu pentru că vrrau să intrăm în dezbateri legate de denumire sau de titlu, sau de ce este corect. Nu îmi permit să fac astfel de afirmații mai ales în legătură cu revoluția și cu dvs., dar o modificare a titlului naște după sine foarte multe alte modificări în cascadă, de care avem nevoie în alte documente, o modificare care apoi ori ne blochează depunerea pe care vrem să o facem în această săptămână, ori, dacă nu ne blochează ne crează un motiv pentru ca cererea să fie respinsă din cauza neconcordanțelor de denumire a proiectului. Deci dacă țineți la acest proiect și la ideea din spatele lui, v-aș ruga să îl lăsați în acest moment să meargă sub forma aceasta, iar ulterior vom putea analiza cu departamentul de specialitate și în cazul în care se va putea, vom putea să facem pe parcurs această ajustare a denumirii. Cred că este mai important să îl facem decât să avem o denumire.

**DL. CĂLDĂRARU:**  Este foarte important, având în vedere că este vorba despre traseul revoluției române de la Timișoara, nu cel de la Cluj sau Brașov sau Galați. De niciunde. Ce vă deranjează pe dvs? că vreau să se numească anticomunistă?

**DL. LAȚCĂU:**  Nu e vorba de denumire, e vorba de procedură. Numele unui proiect trebuie să fie corelat pe toată documentația, pe buget, pe cererea de finanțare, pe tema de proiectare, pe contractul pe care îl semnăm. Avem o procedură de achiziție deja în lucru, care este în proces de evaluare, unde avem o ofertă, avem o denumire. În momentul în care noi depunem un proiect cu o denumire, dar proiectul pe care îl semnăm poartă o altă denumire, ne împiedicăm piciorul stâng de piciorul drept. Ar fi fost de bun augur să veniți cu această corectură la votarea bugetului, pentru că la începutul acestui an am votat cu toții un buget în care era inclus și acest proiect și avea această denumire și această mențiune pe care dvs ați făcut-o acum nu a fost la vremea respectivă. De aceea vă rog să lăsăm proiectul în momentul acesta sub forma aceasta.

**DL. CĂLDĂRARU:**  Ok! Să zicem că sunt de acord cu dvs. trecem mai departe atunci, îl lăsăm așa deocamdată, dar la hotărârea următoare aș dori ca acest proiect să poarte această denumire deoarece este vorba de traseul revoluției care s-a întâmplat în Timișoara. Sunt de acord cu argumentul dvs.

**D-NA ILIESCU:**  Este pur tehnic d-le Căldăraru, dar vom putea ulterior să facem modificarea pe care dvs ați menționat-o acum.

**DL. CĂLDĂRARU:**  Vă mulțumesc d-na președinte. Renunț la amendament.

**D-NA ILIESCU:**  Dacă nu mai dorește nimeni să ia cuvântul, deschid procedura de vot.

* 23 voturi pentru

**PUNCTUL 5 ANEXĂ LA ORDINEA DE ZI**

**Proiect de hotărâre privind încetarea prin reziliere a Contractului de finanțare dintre Municipiul Timișoara și Ministerul Culturii pentru obiectivele de investiții prevăzute în anexa Ordonanței de Urgență nr.42 din 12 iunie 2019 completată prin Legea nr.198 din 7 noiembrie 2019 pentru aprobarea Ordonanței de Urgență nr.42/2019 privind stabilirea unor măsuri financiare pentru susținerea desfășurării Programului cultural național ”Timișoara – Capitală Europeană a Culturii în anul 2021”**

**D-NA ILIESCU:** Deschid procedura de vot:

* 19 voturi pentru

**PUNCTUL 6 ANEXĂ LA ORDINEA DE ZI**

**Proiect de hotărâre privind modificarea componenței Comisiei de selecţie pentru evaluarea/selecţia membrilor consiliilor de administraţie ale întreprinderilor publice la care Municipiul Timişoara are calitatea de autoritate publică tutelară, stabilită prin Hotărârea Consiliului Local nr. 64/2021**

**D-NA ILIESCU:** Deschid procedura de vot:

* 19 voturi pentru

Vă mulțumesc frumos tuturor colegilor. Astăzi am avut un plen extraordinar, prin urmare nu avem încă un punct pe diverse. Vreau să vă spun doar faptul că în principiu o să ne mai întâlnim într-un plen ordinar în ultima săptămână din luna aceasta.

**PREȘEDINTE DE ȘEDINȚĂ, SECRETAR GENERAL,**

 **Cons. ROXANA ILIESCU Jr. CAIUS ȘULI**